text: Is- og sneglatte veje
  13 december 2010 kl. 11.13
  Vejdirektoratet advarer mod is- og sneglatte veje i hele landsdelen.
  Det er især galt på landevejene, mens motorvejene er pletvis glatte.
  Den sønderjyske motorvej blev spærret i sydgående spor mellem Christiansfeld og Haderslev Nord lidt før klokken 14 på grund af en ulykke. Redningsfolk er på stedet.
  Saltning er i gang på alle veje.
  Du kan følge udviklingen på trafikken.dk.
  